iraklixyz/georgian-wikipedia-cleaned huggingface dataset:
პენინის ალპები

პენინის ალპები — ქედების სისტემა დასავლეთ ალპებში, იტალიასა და შვეიცარიაში, მონბლანის აღმოსავლეთით. ვრცელდება დიდი სენ-ბერნარისა და სიმპლონის უღელტეხილებს შორის. ჩრდილოეთით წყდება მდინარე რონას ხეობასთან, სამხრეთით მდინარე დორა-ბალტეას სიახლოვეს. სიგრძე დაახლოებით 100 კმ. ყველაზე მაღალი მწვერვალის სიმაღლეა 4634 მ (დიუფურის პიკი). სხვა მწვერვალებიდან აღსანიშნავია: დომი (4545 მ), მატერჰორნი (4477 მ), ვაისჰორნი (4506 მ), დან-ბლანში (4356 მ), გრან-კომბენი (4314 მ), რიმპფიშჰორნი (4199 მ), ობერ-გაბელჰორნი (4063 მ), ლაგინჰორნი (4010 მ). მყინვარების უმეტესობა თავმოყრილია ჩრდილოეთ კალთებზე; აღსანიშნავია გორნერის მყინვარი.

უმთავრესად აგებულია გნაისებითა და ფიქლებით. პენინის ალპები ერთ-ერთი ყველაზე მაღალი და ძნელად მისადგომი რაიონია ალპებში. კლასიკურადაა გამოხატული მთის მყინვარული ლანდშაფტი. 2800-3000 მ-ზე დაბლა სუბალპური და ალპური მდელოებია, 2200-2300 მ ქვემოთ შემოსილია ტყით. განვითარებულია ტურიზმი, ალპინიზმი და სამთო-სათხილამური სპორტი.
ინგავის პროვინცია

ინგავის პროვინცია — პროვინცია ბოლივიაში, ლა-პასის დეპარტამენტში. დედაქალაქია ვიაჩა. სახელი ეწოდა ქალაქ ინგავისგან, სადაც 1841 წელს გაიმართა ინგავის ბრძოლა, რომელმაც განამტკიცა პერუსა და ბოლივიის დამოუკიდებლობა.

პროვინცია მდებარეობს ბოლივიის ალტიპლანოს ცენტრალურ ნაწილში, მდინარე დესაგუადეროზე. ჩრდილოეთით ესაზღვრება ტიტიკაკას ტბა, დასავლეთით — პერუ. ჩრდილოეთიდან სამხრეთისაკენ გადაჭიმულია 70 კმ-ზე, აღმოსავლეთიდან დასავლეთისკენ 110 კმ-ზე, ხოლო მთლიანი ფართობი 5 410 კმ²-ს შეადგენს.

მოსახლეობა
ბოლო ოცი წლის განმავლობაში, პროვინციის მოსახლეობა გაიზარდა თითქმის 50%-ით და 2010 წელს შეადგინა 114 619 ადამიანი.

77.8% ლაპარაკობს ესპანურად, 82.8% აიმარაზე და 0.8% კეჩუაზე (2001).
85,7% წერა-კითხვის მცოდნეა.
მოსახლეობის 59.7%-ს არ აქვს ელექტროენერგია.
მორწმუნეთა 74.1% კათოლიკეა, 20.0% პროტესტანტი (1992).

დაყოფა
პროვინცია შედგება შვიდი მუნიციპალიტეტისაგან, რომლებიც თავის მხრივ კანტონებად იყოფა.
ინკისივის პროვინცია

ინკისივის პროვინცია — პროვინცია ბოლივიაში, ლა-პასის დეპარტამენტში. დედაქალაქია ინკისივი. მდებარეობს ალტიპლანოზე, ანდების პლატოზე. ჩრდილოეთიდან სამხრეთისაკენ გადაჭიმულია 145 კმ-ზე, აღმოსავლეთიდან დასავლეთისკენ 75 კმ-ზე, ხოლო მთლიანი ფართობი 6430 კმ²-ს შეადგენს.

მოსახლეობა
ბოლო ოცი წლის განმავლობაში, პროვინციის მოსახლეობა გაიზარდა თითქმის 10%-ით.

81.5% ლაპარაკობს ესპანურად, 78.8% აიმარაზე და 20.0% კეჩუაზე (1992).
75.6% წერა-კითხვის მცოდნეა (1992).
მოსახლეობის 77.9%-ს არ აქვს ელექტროენერგია.
მორწმუნეთა 74.6% კათოლიკეა, 16.5% პროტესტანტი (1992).

დაყოფა
პროვინცია შედგება ექვსი მუნიციპალიტეტისაგან, რომლებიც თავის მხრივ კანტონებად იყოფა.
ხოსე-მანუელ-პანდოს პროვინცია

ხოსე-მანუელ-პანდოს პროვინცია — პროვინცია ბოლივიაში, ლა-პასის დეპარტამენტში. დედაქალაქია სანტიაგო-დე-მაჩაკა. სახელი ეწოდა ხოსე მანუელ პანდოს (1848-1917) პატივსაცემად, რომელიც 1899-1904 წლებში ბოლივიის პრეზიდენტი იყო.

მდებარეობს ბოლივიის ალტიპლანოს დასავლეთ ნაწილში, ტიტიკაკას ტბის სამხრეთით, დასავლეთით ესაზღვრება პერუ. ჩრდილოეთიდან სამხრეთისაკენ გადაჭიმულია 50 კმ-ზე, აღმოსავლეთიდან დასავლეთისკენ ასევე 50 კმ-ზე, ხოლო მთლიანი ფართობი 1976 კმ²-ს შეადგენს.

მოსახლეობა
ბოლო ოცი წლის განმავლობაში, პროვინციის მოსახლეობა თითქმის გაორმაგდა.

80.6% ლაპარაკობს ესპანურად, 90.0% აიმარაზე და 0.2% კეჩუაზე (2001).
91.5% წერა-კითხვის მცოდნეა.
მოსახლეობის 91.5%-ს არ აქვს ელექტროენერგია.
მორწმუნეთა 62.2% კათოლიკეა, 32.2% პროტესტანტი (1992).

დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.
ლარეკახის პროვინცია

ლარეკახის პროვინცია — პროვინცია ბოლივიაში, ლა-პასის დეპარტამენტში. დედაქალაქია სორატა. მდებარეობს კორდილიერა-რეალის აღმოსავლეთ მთისწინეთში, ტიტიკაკას ტბის აღმოსავლეთით.

ჩრდილოეთიდან სამხრეთისაკენ გადაჭიმულია 100 კმ-ზე, აღმოსავლეთიდან დასავლეთისკენ ასევე 125 კმ-ზე, ხოლო მთლიანი ფართობი 8 110 კმ²-ს შეადგენს.

მოსახლეობა
ბოლო ოცი წლის განმავლობაში, პროვინციის მოსახლეობა უმნიშვნელოდ შეიცვალა.

83.2% ლაპარაკობს ესპანურად, 59.5% აიმარაზე და 19.8% კეჩუაზე (1992).
77.0% წერა-კითხვის მცოდნეა. (1992).
მოსახლეობის 68.9%-ს არ აქვს ელექტროენერგია.
მორწმუნეთა 81.7% კათოლიკეა, 14.8% პროტესტანტი (1992).

დაყოფა
პროვინცია შედგება რვა მუნიციპალიტეტისაგან, რომლებიც თავის მხრივ კანტონებად იყოფა.
ლოაისის პროვინცია

ლოაისის პროვინცია — პროვინცია ბოლივიაში, ლა-პასის დეპარტამენტში. დედაქალაქია ლურიბაი. მდებარეობს დეპარტამენტის სამხრეთ ნაწილში. სახელი ეწოდა ბოლივიის ვიცე-პრეზიდენტის, გენერალ ხოსე რამონ ლოიასას პატივსაცემად.

პროვინცია მდებარეობს ტიტიკაკას ტბის სამხრეთ-აღმოსავლეთით. ჩრდილოეთიდან სამხრეთისაკენ გადაჭიმულია 90 კმ-ზე, აღმოსავლეთიდან დასავლეთისკენ ასევე 65 კმ-ზე, ხოლო მთლიანი ფართობი 1976 კმ²-ს შეადგენს.

მოსახლეობა
ბოლო ოცი წლის განმავლობაში, პროვინციის მოსახლეობა თითქმის 40%-ით გაიზარდა.

76.9% ლაპარაკობს ესპანურად, 91.2% აიმარაზე და 0.3% კეჩუაზე (2001).
84.8% წერა-კითხვის მცოდნეა.
მოსახლეობის 76.8%-ს არ აქვს ელექტროენერგია.
მორწმუნეთა 76.7% კათოლიკეა, 17.0% პროტესტანტი (1992).

დაყოფა
პროვინცია შედგება ხუთი მუნიციპალიტეტისაგან, რომლებიც თავის მხრივ კანტონებად იყოფა.
სტენლის თასის ფინალი 1928

ნჰლ-ის 1928 წლის სტენლის თასის ფინალი გაიმართა ნიუ-იორკ რეინჯერსსა და მონრეალ მარუნს შორის. ეს იყო ნიუ-იორკ რეინჯერსის პირველი ფინალი, რომელშიც მათ შესძლეს გასვლა. აქვე აღსანიშნავია, რომ ნიუ-იორკ რეინჯერსი მეორე სეზონს ატარებდა ნჰლ-ში.

გზა ფინალამდე
რეინჯერსმა დაამარცხა პიტსბურგ პირატები მეოთხედ ფინალში 6-4 ანგარიშით, ხოლო ნახევარფინალი გამართა ბოსტონ ბრუინსთან სადაც 5-2 გამარჯვების შემდეგ გააღწია ფინალამდე.

მონრეალ მარუნსმა დაამარცხა მეოთხედ ფინალში ოტავა სენატორსი ანგარიშით 3-1, ხოლო ნახევარ ფინალში დაამარცხეს მონრეალ კანადიანსი 3-2 და გავიდნენ ფინალში.

თამაშები
ფინალის თამაშები მონრეალში გაიმართა, რადგან მედისონ სკვერ გარდენი (ნიუ-იორკი) დაკავებული ჰქონდა ცირკს.

რეინჯერსმა დაკარგა მეკარე ლოურნ ჩებოტი, რომელმაც მეორე თამაშში დაიზიანა თვალი. რის შემდეგადაც 44 წლის ლესტერ პატრიკმა აიღო თავის ტავზე მეკარეობა და მოთამაშეებს უთხრა: „არ მისცეთ მოხუცს დაცემის უფლება!“. რეინჯერსმა დამატებულ დროში ანგარიშით 2-1 გაიმარჯვა და დაეუფლა სტენლის თასს. პატრიკი ყველაზე ასაკოვანი ჰოკეისტი გახდა, რომელსაც ოდესმე უთამაშია სტენლის თასის ფინალში (44 წლის, 3 თვის და 10 დღის) - ეს რეკორდი რომელიც დღემდე შეუცვლელი რჩება.

შემდეგი ორი მატჩისათვის ნიუ იორკ რეინჯერსმა აიყვანა ნიუ-იორკ ამერიკანსის მეკარე ჯო მილერი, რომელიც ასევე დაეხმარა სტენლის თასის მოგებაში.

ნიუ-იორკ რეინჯერსი - 1928 წლის სტენლის თასის ჩემპიონები
შემადგენლობა
ცენტრი
5 ბილ ქუკი (კაპიტანი)
7 ფრენკ ბუჩერი
11 ლორი სკოტი

შემტევები
2 ალექს გრეი
6 ფრედ ბან ქუკი
8 ბილი ბოიდი
9 მიურეი მერდოქი
10 პოლ ტომფსონი

მცველები
3 ივან ჩინგ ჯონსონი 
4 კლერენს ტეფი აბელი
12 ლეო ბურგო 
14 ფრენკ პეტსი კელიგენი

მეკარეები
1 ლორნ ჩებოტი
1 ჯოუ მილერი (შეცვლილი)
16 ლესტერ პატრიკი (მოთამაშე-მენეჯერი-მწვრთნელი)

პერსონალი
ჯონ ჰომონდი - პრეზიდენტი / მფლობელი
ჰარი ვესტერბი - მწვრთნელი
უილიამ ქერი , რიჩარდ ჰოტი , ჯორჯ რიკარდი - დირექტორები
მსოფლიო რევოლუცია

მსოფლიო რევოლუცია — მარქსისტული თეორიით, სამართლიან კომუნისტურ საზოგადოებააში კაცობრიობის გლობალური გარდაუვალი გაერთიანება. ამ მოვლენის ერთ-ერთ წინაპირობად უნდა ქცეულიყო ის, რომ კაპიტალისტური ქვეყნები მჭიდრო იყო დაკავშირებული მსოფლიო ბაზრით, შრომის მსოფლიო მასშტაბით დაყოფით. აქედან გამომდინარე, ადგილი უნდა ჰქონოდა ერთ-ერთი ასეთი ქვეყნიდან სხვა ქვეყნის მისამართით სინქრონულად გადაცემულ გარდაუვალ ტალღას, რაც რევოლუციურ სიტუაციას ყველა კაპიტალისტურ ქვეყანაში შექმნიდა. შედეგად, მოხდებოდა მსოფლიო რევოლუცია.
სტენლის თასის ფინალი 1933

1933 წლის სტენლის თასის ფინალი შედგა ნიუ იორკ რეინჯერსა და ტორონტო მეიფლ ლივზის შორის. ე.წ. გადათამაშება 1932 წლის ფინალისა. ამ შეხვედრაში კი ნიუ იორკ რეინჯერსმა 3-1 გაიმარჯვა თამაშების სერიაში.

გზა ფინალამდე
ნიუ იორკ რეინჯერსმა დაამარცხა მონრეალ კანადიანსი ანგარიშით 8-5, შემდეგ ეტაპზე კი დეტროიტ რედ ვინგსი 6-3 რომ გაეღწია ფინალში.

ტორონტო მეიფლ ლივზს კი მოუწია ბოსტონ ბრუინსის დამარცხება ანგარიშით 3-2 რომ გასულიყო ფინალში.

თამაშები
პირველი თამაშის შემდეგ, ნიუ იორკ რეინჯერსს მოუწია მედისონ სკვერ გარდენის დათმობა ცირკისთვის. ბილ ქუკი კი გახდა პირველი მოთამაშე, რომელმაც თასისვის გადამწყვეტი გოლი გაიტანა დამატებით დროში. ახალწვეულმა მეკარე ენდი ეტკინჰიდმა კი მოახერხა 4 თამაშში თავის ბევრჯერ გამოეჩინა.

შენიშვნა: 11 აპრილის მატჩი დამთავრდა დამატებით დროში;

ნიუ-იორკ რეინჯერსი - 1928 წლის სტენლის თასის ჩემპიონები
შემადგენლობა
ცენტრი
5 ბილ ქუკი (კაპიტანი)
7 ფრენკ ბუჩერი
12 არტ სომერსი
16 

შემტევები
6 ფრედ ბან ქუკი
9 მიურეი მერდოქი
11 გორდ პეტინგერი
12 მილვაილ ბაჩ ქილინგი

მცველები
2 
3 ივან ჩინგ ჯონსონი
4 ალბერტ ბეიბი სიბერტი
8 
14 ოტ ჰელერი
15 დაგ ბრენენი

მეკარეები
1 ენდი ეტკინჰიდ

პერსონალი
ლესტერ პეტრიკი - მენეჯერი / მწვრთნელი
ჰარი ვესტერბი - მწვრთნელი
უილიამ ქერი - პრეზიდენტი / მფლობელი
რიჩარდ ჰოიტი - ვიცე პრეზიდენტი / მფლობელი
აღმოსავლეთი კონფერენცია (ნჰლ)

აღმოსავლეთი კონფერენცია — ერთი იმ ორი მხარისგან, რომლისგანაც ნჰლ შედგება.

ადრე ცნობილი იყო როგორც უელსის პრინცის კონფერენცია, რომელიც შექმნილი იქნა 1974 წელს, როდესაც ნჰლ გადაანაწილა გუნდები ორ კონფერენციაში (აღმოსავლეთი და დასავლეთი) შესაბამისად ოთხ დივიზიონში. ასევე აღსანიშნავია რომ ახალი კონფერენციები და დივიზიონები ნაკლებად არიან დაკავშირებული ჩრდილო ამერიკის გეოგრაფიულ მდგომარეობასთან.

უელსის პრინცის თასი სათავეს იღებს შორეული 1925 წლიდან, რომელიც იმ დროს ლიგამ საჩუქრად მიიღო მოქმედი უელსის პრინცისგან, რომელიც მომავალში გახდა მეფე ედვარდ . თავიდან ეს იქნა ნჰლ ჩემპიონისთვის ბოძებული. (1926 წლამდე, სტენლი თასი წარდგენილი იყო ნჰლ და დასავლეთ ლიგის ჩემპიონს შორის). 1926-1927 წლიდან კი სტენლი თასი დაუტოვეს ნჰლ-ის ფლეი ოფის გამარჯვებულს. იმ წლებში როდესაც ნჰლ არ იყო დივიზიონები (მაგალითად: 1927 წელს და ასევე 1938 წლიდან 1967 წლამდე), უელსის პრინცის თასი ეკუთვნოდა რეგულარული სეზონის გამარჯვებულს (როგორც დღეს პრეზიდენტის თასია). 1928-1937 წლებს შორის კი თასი მიემგზავრებოდა ამერიკული დივიზიონის ჩემპიონთან. 1967 წლიდან 1974 წლამდე კი ეს თასი აღმოსავლეთ დივიზიონი გამარჯვებულთან მიემგზავრებოდა

კონფერენციები და დივიზიონები ახლიდან იქნა არჩეული 1981 წელს, როდესაც უკეთ იქნა გათვალისიწნებული გეოგრაფიული ადგილმდებარეობები. ამ ცვლილების მიუხედავად, შენახული იქნა უელსის კონფერენციის სახელი, რომელიც წოდებულ იქნა აღმოსავლეთ კონფერენციას. დივიზიონების და კონფერენციების სახელი სახე ცვლილი იქნა 1993 წელს, ასევე გუნდების გეოგრაფიული მდებარეობის მიხედვით. ნჰლ ახალმა კომისარმა -მა შეიტანა ცვლილებები: უფრო გასაგები ყოფილიყო ჰოკეის არა მოყვარულთათვის, როგორც ეს მოხდა ნაციონალურ კალათბურთის ასოციაციაში, ნაციონალური ფეხბურთის ლიგაში და ბეიზბოლის მთავარ ლიგაში, სადაც დივიზიონების და კონფერენციის სახელი მისი ადგილმდებარეობიდან გამომდინარეობდა. 2005 წლის ლოკაუტის შემდეგ კი -მა შეცვალა აღმოსავლეთ კონფერენციის ლოგო (მსგავსი დასავლეთ კონფერენციის და ნჰლ ლოგოებისა).

დივიზიონები
1993 წლის გადახალისებამდე, უელსის კონფერენცია შედგებოდა ადამის და პეტრიკის დივიზონებისგან. დღეს კი აღმოსავლეთი კონფერენცია შეიცავს 15 გუნდს 3 დივიზიონში: ატლანტიკის, ჩრდილოეთის და სამხრეთის.

ატლანტიკის დივიზიონი
ნიუ ჯერს დევილსი
ნიუ იორკ აილენდერსი
ნიუ იორკ რეინჯერსი
ფილადელფია ფლაიერსი
პიტსბურგ პინგვინსი

ჩრდილოეთის დივიზიონი
ბოსტონ ბრუინსი
ბუფალო სეიბრსი
მონრეალ კანადიენსი
ოტავა სენატორსი
ტორონტო მეიფლ ლივზი

სამხრეთის დივიზიონი
კეროლაინა ჰურიკენსი
ფლორიდა პანტერსი
ტამპა ბეი ლაითინგი
ვაშინგტონ კეპიტალზი
ვინიპინგ ჯეტსი

ჩემპიონები
1982 წლამდე ნჰლ ჰქონდა უნიკალური ფლეი ოფის სისტემა ნფლ, ნბა და მლბ შედარებით. გუნდები ფლეი ოფში გადიოდნენ კონფერენციისგან დამოუკიდებლად. შედეგად ერთი კონფერენციის წარმომადგენელ 2 გუნდს შეეძლო სტენლი თასის ფინალში შეხვედროდნენ ერთმანეთს რაც მოხდა კიდევაც 1977, 1978 და 1980 წლებში. ამ სისტემის მიხედვით, უელსის კონფერენციის ჩემპიონი და გამარჯვებული უელსის პრინცის თასის, იყო გუნდი რომელიც ამთავრებდა საუკეთესო შედეგით რეგულარულ სეზონს კონფერენციაში.

1982 წლიდან მოყოლებული კონფერენციის, პრინც უელსის თასი იქნა მიკუთვნილი უელსის / აღმოსავლეთ კონფერენციას.
გუნა-იალა

კუნა-იალა – ინდიელებით დასახლებული კომარკა პანამაში, მდებარეობს ქვეყნის აღმოსავლეთ ნაწილში. ფართობი — 2393 კმ². მოსახლეობა — 33 109 კაცი (2010). დედაქალაქი — ელ-პორვენირი. კომარკა შეიქმნა 1938 წელს, 1998 წლამდე ეწოდებაოდა სან-ბლასი, 2010 წლამდე კუნა-იალა. დასახლებულია კუნას ეთნიკური ჯგუფის ინდიელებით.
სენეგა

სენეგა — მრავალწლოვანი ბალახოვანი მცენარე წიწინაურისებრთა ოჯახისა. მისი ღეროების სიმაღლე 25 სმ აღწევს.

ლანცეტა ფოთლები და მტევნისებრ ყვავილედებად შეკრებილი მომწვანო ან თეთრი წვრილი ყვავილები აქვს. იზრდება ჩრდილოეთ ამერიკის ზომიერი სარტყლის ტყეებში. სამკურნალო მცენარეა.

ფესვი შეიცავს საპონინებს (უმთავრესად სენიგინს), ეთეროვან ზეთს, ფისებს. მის ნაყენს და ნახარშს ამოსახველებელ საშუალებად ხმარობენ.
ფრანკფურტის ზავი (1871)

ფრანკფურტის ზავი — საზავო ხელშეკრულება გერმანიასა და საფრანგეთს შორის, რომლითაც დასრულდა საფრანგეთ-პრუსიის ომი 1870-1871 წწ. ხელი მოაწერეს მაინის ფრანკფურტში. ფრანკფურტის ზავის მიხედვით, საფრანგეთს გერმანიისათვის უნდა გადაეცა ელზასი და ლოთარინგიის ჩრდილო-აღმოსავლეთი ნაწილი და გადაეხადა 5 მლრდ ფრანკი კონტრიბუცია (1, 5 მლრდ 1871, 0,5 მლრდ 1872, 3 მლრდ 1874 წლის მარტამდე). საფრანგეთის ტერიტორიაზე რჩებოდნენ გერმანიის საოკუპაციო ჯარები, რომელთა გაყვანა მოხდებოდა კონტრიბუციის გადახდის შესაბამისად (საოკუპაციო ჯარების შენახვა საფრანგეთს ეკისრებოდა). ფრანკფურტის ზავმა განაპირობა გერმანიის იმპერიის გაძლიერება. ფრანკფურტის ზავის პირობები გაუქმდა ვერსალის საზავო ხელშეკრულებით 1919 წელს.
სეპტორიოზი

სეპტორიოზი — მცენარეთა სოკოვანი დაავადება, რომელსაც იწვევს -ს გვარის სოკოები. ავადდება მარცვლოვნები, პამიდორი, მსხალი, ვაზი, სოია, ფეტვი, კანაფი და სხვა. დაავადება ვლინდება უმეტესად ფოთოლზე ყავისფეარშიიანი თეთრი ან ნაცრისფერი, მომრგვალო, დაკუთხული ან წაგრძელებული ლაქების სახით. სპორა ვრცელდება და მცენარეს აზიანებს ტენიან ამინდში. ძლიერ დაავადებული ფოთოლი და ყლორტი ხმება, ტოტი მუქდება, ნაოჭდება და ხშირად იღუნება. მარცვლოვნებში მარცვალი განუვითარებელი რჩება.

ბრძოლის ღონისძიებანი: მცენარეული ნარჩენების მოსპობა, თესლბრუნვის გამოყენება, ფუნგიციდების შესხურება, გამძლე ჯიშების შერჩევა, სრული მინერალური სასუქის გამოყენება.
ღობიარები

ღობიარები — სამცხე-ჯავახეთის დიდებულთა საგვარეულო - საუკუნეებში ჯავახეთის ერისთავთ-ერისთავები. გვარ-წოდება — ღობიარები მიიღო თორელების საგვარეულოს ერთ-ერთმა განშტოებამ, რომელიც სამამულოდ (სამემკვიდრეოდ) დაეუფლა სოფელ ღობიეთს (შემორჩენილია ნასოფლარი ღობიარები მესხეთის რუსთავის ახლოს, ახალციხიდან 15-20 კილომეტრზე). იერუსალიმის ჯვრის მონასტრის აღაპების ტიშენდორფისეულ ნუსხაში შეტანილია ერისთავთ-ერისთავ გამრეკელ ღობიარის (მოღვაწეობდა, როგორც ჩანს, საუკუნის მეორე ნახევარში) მოსახსენიებელი აღაპი. ამავე ძეგლში შემოტანილია მურვან ღობერის (იგივე ღობიარი) აღაპი ( ს.).

ღობიარები მოხსენიებულნი არიან აგრეთვე კორიდეთის ბერძნული სახარების ქართულ მინაწერში ს. მიწურულისა, რომლის ცნობითაც მათ ჰქონდათ შუღლი და ბრძოლა კორიდეთის მფლობელებთან (ჯაყელთა ერთ-ერთი საგვარეულო განშტოება) და ამ ბრძოლის დროს გადაუწვავთ კორიდეთი. ს. ღობიარებმა დაკარგეს ერისთავთ-ერისთავობა და დაექვემდებარნენ სამცხის მთავრებს — ჯაყელებს. - სს მათ დაკარგეს მამულიც, რომელსაც დაეუფლნენ სამცხის თავადები — დიასამიძეები.
ღომი

ღომი — ერთწლოვანი კულტურული მცენარე ძურწასებრთა გვარის მარცვლოვანთა ოჯახისა. აქვს სწორი, თითქმის, ცილინდრული ღერო, რომლის სიმაღლე 25 სმ-2 მ აღწევს, აქვს ფართო ლანცეტისებრი ფოთოლი, თავთავისებრი საგველა ყვავილედი, მარცვალა ნაყოფი. სიცხეს კარგად იტანს.

საქართველოში გვხვდება ღომის ადრეული, საშუალო და საგვიანო ჯიშები. დასავლეთ საქართველოში მოჰყავთ „შვიდკვირა“ და „ორმოსავალა“. ღომი მაღალხარისხოვანი სასურსათო მცენარეა. მარცვალი შეიცავს ცილებსა და ვიტამინებს. ღომისგან ამზადებენ ფქვილს, მაკარონს, სპირტს, ლუდსა და სხვ. ღომის მწვანე მასას, ბზეს, ჩენჩოს, კილსა და სხვა ნარჩენს საქონლის საკვებად იყენებენ.

ღომი ცნობილი იყო 2700 წლის წინათ ჩვენს ერამდე. როგორც ჩანს, კულტურულ ღომს გამოეშტოვა სარეველა ღომიც (. ).
ღოღნოშო

ღოღნოშო — მცენარე ვარდისებრთა ოჯახის ქლიავის გვარისა. ხშირად მორფოლოგიური ნიშან-თვისებების მიხედვით ახლოს მდგომ ქლიავის ქვესახეობად განიხილება. ნაყოფი ერთკურკიანია, პატარა, უმეტესად ლურჯად შეფერილი. იყენებენ ნედლად და გადამუშავებული სახით. მრავლდება თესლით, ამონაყარით, მწვანე კალმებით. იყენებენ საძირედ. კულტივირებულია აღმოსავლეთ ევროპის ჩრდილოეთ ნაწილში.

საქართველოში ნაკლებადაა გავრცელებული, უმთავრესად ხარობს ქარელის, ხაშურის, ხარაგაულის მუნიციპალიტეტში. მსხვილნაყოფა ღოღნოშო გვხვდება რაჭა-ლეჩხუმში.
ღორისქადა

ღორისქადა (ლათ. ) — მცენარეთა გვარი რთულყვავილოვანთა ოჯახისა. ერთ-, ორ-, ან მრავალწლოვანი ბალახებია, იშვიათად ნახევრად ბუჩქები.

ასზე მეტი სახეობა გავრცელებულია ევრაზიასა და აფრიკაში, მცირე რაოდენობა - ამერიკაში. საქართველოში 8 სახეობა იზრდება უდაბნოსა და ნახევრად უდაბნოს ფორმაციებში, დამლაშებულ ნიადაგზე, ტყისპირებზე, ბუჩქნარებში, მშრალ ფერდობებზე, ნათესებში როგორც სარეველა.
ზოგიერთი სახეობა შეიცავს რძეწვენს, რომელიც ჰაერზე მაგრდება. მნიშვნელოვანი ბოსტნეული მცენარეა სალათა.
ლეობენი

ლეობენი — ქალაქი ავსტრიაში, შტირიის ფედერალურ მხარეში, მდინარე მურაზე. 25 000 მცხოვრებით, იგი ადგილობრივი ინდუსტრიული ცენტრია, ასევე ფუნქციონირებს ლეობენის უნივერსიტეტი, რომლის სპეციალიზაციას სამთო საქმიანობაა. 1797 წელს, აქ ხელმოწერილ იქნა ლეობენის ხელშეკრულება, დროებითი ზავი ავსტრიასა და საფრანგეთს შორის, რაც კამპო-ფორმინოს ხელშეკრულების წინამორბედად ითვლება.

2005 წელს დასრულდა ლეობენის იუსტიციის ცენტრის მშენებლობა, რომელიც საპყრობილის ფუნქციებსაც ითავსებს.

პირველად, დასახლება სახელად ლუპინი ქრონიკებში 904, შემდეგ კი 1261 წლებში იხსენიება. შტირიის ჰერცოგმა და ჩეხეთის მეფე პრჟემსილ ოტოკარ -მ მას ქალაქის სტატუსი მიანიჭა.
დუნაის კრემსი

დუნაის კრემსი — ქალაქი ავსტრიაში, ქვემო ავსტრიის ფედერალურ მხარეში. მისი მოსახლეობა 24 014 ადამიანს შეადგენს (2011) და წარმოადგენს მხარის მეხუთე უდიდეს ქალაქს. მდებარეობს ვენიდან 70 კმ-ით დასავლეთით.

ქალაქი გაშენებულია მდინარე კრემისისა და დუნაის შესართავთან, ვახაუს ხეობის აღმოსავლეთით, ვალდვიერტელის რეგიონის სამხრეთ ნაწილში.

კრემის პირველად მოხსენიებულია 995 წელს, ოტო -ის მოწმობაში, მაგრამ დასახლებები აქ სავარაუდოდ უფრო ადრე გაჩნდა. მაგალითად, აღმოჩენილია 27 000 წლის წინანდელი ბავშვის სამარხი, რომელიც უძველესია ავსტრიაში.

- საუკუნეებში, კრემისი, როგორც მაშინ უწოდებდნენ, თითქმის ვენის ზომის ქალაქი იყო.

დემოგრაფია
დაძმობილებული ქალაქები
რიბე, დანია, 1971-დან
ბიოლინგენი, გერმანია, 1971-დან
ბონი, საფრანგეთი, 1973-დან
პასაუ, გერმანია, 1974-დან
კრომერჟიჟი, ჩეხეთი, 1994-დან
გრეიპვაინი, აშშ, 1999-დან
სეტერი

ეს სტატია არის სეტერი ძაღლის შესახებ, სეტერი ასევე აღნიშნავს ობიექტზე ორიენტირებულ პროგრამირების კოდს.

სეტერი (ინგლ. < — ნაბულის კეთება) — მეძებარი ძაღლების ჯიში. იყენებენ გარეულ ფრინველზე სანადიროდ. გამოირჩევა ძლიერი ყნოსვითა და თანდაყოლილი ნაბულით. სეტერის 3 ჯიში — ინგლისური, ირლანდიური და შოტლანდიური — გამოყვანილია საუკუნის ნახევარში დიდი ბრიტანეთის კუნძულებზე.

 საუკუნის ნახევარში სეტერი შეიყვანეს რუსეთში, შემდეგ გავრცელდა საქართველოში.

ინგლისური სეტერი საშუალო ტანისაა, წაგრძელებული ფორმა აქვს, ხმელ-ხმელი, მაგარი აღნაგობის ძაღლია. სხვა მეძებრებისაგან განსხვავდება ძებნის ლამაზი, სწრაფი, დაფენილი მოძრაობის მანერით. შემოსილია აბრეშუმივით რბილი და გრძელი ბეწვით. შეფერილობა: თეთრ ფონზე შავი, ნარინჯისფერი ან ყვითელი კოპლები ან ლაქები.

ირლანდიური სეტერი ხმელ-ხმელი მაღალფეხა ელეგანტური გარეგნობის ძაღლია. გამოირჩევა დაუოკებელი ტემპერამენტითა და სწრაფი ძებნის მანერით. შემოსილია წითელი, სწორი, გრძელი ბეწვით.

შოტლანდიური სეტერი მაგარი აღნაგობისა და სეტერებში ყველაზე დიდტანიანი ძაღლია.
ამშტეტენი

ამშტეტენი — ქალაქი ავსტრიაში, ქვემო ავსტრიის ფედერალურ მხარეში, ამშტეტენის რაიონის დედაქალაქი.

გეოგრაფია
მდებარეობს ზღვის დონიდან 275 მეტრზე, ფართობი შეადგენს 52 22 კმ²-ს, მოსახლეობა — 22 948 ადამიანს.

ისტორია
ამ არეალში შეინიშნება ქვისა და ბრინჯაოს ხანის ადამიანთა დასახლების კვალი. პირველი მუდმივი დასახლება წერილობით წყაროებში 995 წელს მოიხსენიება ურმელფერდის სახელით. თავის მხრივ ამშტეტენი პირველად 1111 წელსაა მოხსენიებული. 1858 წელს, ქალაქი დანარჩენ ავსტრია-უნგრეთს რკინიგზით დაუკავშირდა. 1868 წლიდან აქ განთავსდა ადგილობრივი რაიონული მმართველობა.

დაძმობილებული ქალაქები
რიუელ-სიურ-ტუვრი, საფრანგეთი 1972-დან
პოდოლსკი, რუსეთი
სტენლის თასის ფინალი 1940

1940 წლის სტენლის თასის ფინალი იყო საუკეთესო 6 სერიანი შეხვედრა ნიუ იორკ რეინჯერსა და ტორონტო მეიფლ ლივზს შორის. რეინჯერსს ამ სერიაში 4-2 იმარჯვა და დაეუფლა სტენლი თასს რომელიც შემდეგი 54 წლის მანძილზე მიუწვდომელი იქნება...

გზა ფინალამდე
ნიუ იორკ რეინჯერსმა დაამარცხა ბოსტონ ბრუინსი 4-2 და გააღწია ფინალში.
ტორონტო მეიფლ ლივზი-ს კი დასჭირდა 2-0 დამარცხება ჩიკაგო ბლექ ჰოუქსი-ს და შემდეგ დეტროიტ რედ ვინგსი-ს დამარცხება ასევე 2-0 ანგარიშით რომ გასულიყო ფინალში.

თამაშები
ფინალური სერია ნიუ იორკ რეინჯერსა და ტორონტო მეიფლ ლივზი შორის გამოდგა მეტად დაძაბული რადგან სულ ჩატარებული 6 მატჩიდან, 3 მატჩი დამტავრდა დამატებულ დროში. პირველი ორი მატჩი ნიუ იორკ რეინჯერსმა ჩაატარა შინ მედისონ სკვერ გარდენში, შემდეგი ორი მატჩი კი ტორონტოში, რადგან როგორც ბევრ შემთხვევაში, ამჯერადაც ცირკს ჰქონდა აღებული მედისონ სკვერ გარდენი. რეინჯერსმა შეძლო 3 თამაშში გამარჯვების გოლი დამატებით დროში გაეტანა, მათ შორის ბოლო შეხვედრაში, რომელიც სტენლი თასის ააღებინა.

ასევე აღსანიშნავია რომ ლესტერ პატრიკი და ფრენკ ბუშერი გახდნენ პირველები (და იმ დროისთვის ერთადერთი), რომლებმაც შეძლეს სტენლი თასის მოგება როგორც მოთამაშეებმა 1928 წელს და ასევე როგორც მწვრთნელის და მენეჯერის რანგში!

შენიშვნა: *აღნიშნული მატჩები დამთავრდა დამატებულ დროში

ნიუ-იორკ რეინჯერსი - 1928 წლის სტენლის თასის ჩემპიონები
შემადგენლობა
ცენტრი
7 ფილ უოტსონი
10 კლინტ სმითი
16 ალფ პაიკი

შემტევები
4 ალექს შიბიცკი
5 მაკ კოლვილი
8 დუჩ ჰილერი
9 ლინ პეტრიკი
12 ბრაიან ჰექსტელი
14 ჯეიმზ კილბ მაკდონალდი
17 სტენფორდ სმითი (ჩაატარა მხოლოდ 1 ფინალური მატჩი)

მცველები
2 არტ კულტერი (კაპიტანი)
3 ოტ ჰელერი
6 ნილ კოლვილი
8 უოლტერ ბეიბი პრეტი
15 მურეი პეტრიკი

მეკარე
1 დეივ კერი

პერსონალი
ლესტერ პეტრიკი - მენეჯერი
ფრენკ ბუშერი - მწვრთნელი
ჰერი უესტერბაი - მწვრთნელი
ჯონ რიდ კილპეტრიკი - პრეზიდენტი / მფლობელი
სტენტონ გრიფისი - ვიცე პრეზიდენტი / მფლობელი
კაპფენბერგი

კაპფენბერგი — ქალაქი ავსტრიაში, შტირიის ფედერალურ მხარეში, ქალაქ ბრუკ-ან-დერ-მურის სიახლოვეს. ქალაქის მოსახლეობის დიდი ნაწილი ჩაბმულია კომპანია ბიოჰლერის ფოლადის საწარმოებში.

ქალაქს გააჩნია საცურაო კომპლექსი, საფეხბურთო სტადიონი და საციგურაო მოედანი.

კაპფენბერგი პირველად 1145 წელს მოიხსენიება და იმ დროისთვის ის ცნობილი იყო ფოლადის წარმოებით.
სეფე

სეფე — რამდენიმე მნიშვნელობა აქვს:

სენიორის — მეფის, უფლის, მეუფის საკუთრება — საუკუნეებში საქართველოში. სეფის სინონიმებია ამ პერიოდში:„სამეფო“, „საუფლო“, „სამეუფო“.

მეფე - საუკუნეებში საქართველოში. აქედან არის ნაწარმოები ტერმინი „სასეფო“ — სამეფო.

სამეფო დომენი — საუკუნეებში საქართველოში;

საფეოდალო სახლი, საფეოდალო მამული (აქედან — „სასეფო გამოსაღები“, „სეფაობა“ — საბატონო გადასახადი).

- საუკუნეებში წერილობით ძეგლებში (ბიბლიისა და ოთხთავის უძველესი თარგმანები, „ნინოს ცხოვრების“ ადრინდელი რედაქციები, „ქართლის ცხოვრება“, „ხელმწიფის კარის გარიგება“, ისტორიული დოკუმენტები) სეფე გვხვდება როგორც ცალკე, ისე კომპოზიტებში: სეფეწული||სეფეკაცი||სეფეშვილი (სამეფო მიწაზე მოსახლე კაცი, სამეფო კაცი, სამეფო ვასალი). სეფექალი (დედოფლის მხლებელი, მოახლე ქალი). სეფე-გლეხი (სამეფო გლეხი), სეფე-ქვეყანა||სეფე მიწა (სამეფო მიწა, სემფო დომენი), სეფე-დროშა (სამეფო დროშა), სეფე-ზვარი (სამეფო ზვარი), სეფე-მწიგნობარი (სამეფო მწიგნობარი), სეფე-მეაბჯრე (მეფის მეაბჯრე), სეფე-კარავი (სამეფო კარავი), სეფე-ტაბაკი (სამეფო მაგიდა), სეფისკვერი (ზეციური მეუფის — ღმერთის პური) და სხვა.

წყარო
ლეონტი მროველი, ცხოვრება ქართველთა მეფეთა, წგნ.: ქართლის ცხოვრება, ს. ყაუხჩიშვილის გამოც. ტ. 1, თბ., 1955
ჯუანშერი, ცხოვრება ვახტანგ გორგასლისა, იქვე:ისტორიანი და აზმანი შარავანდედთანი, იქვე, ტ. 2, თბ., 1959;
გარიგება ჴელმწიფის კარისა, წგნ.: ქართული სამართლის ძეგლები, ი. სურგულაძის გამოც., თბ., 1970
კორეის დროშა

კორეის დროშა შეიძლება აღნიშნავდეს:

კორეის რესპუბლიკის დროშა — კორეის რესპუბლიკის (სამხრეთ კორეის) დროშა
კორეის სახალხო დემოკრატიული რესპუბლიკის დროშა — კორეის სახალხო დემოკრატიული რესპუბლიკის (ჩრდილოეთ კორეის) დროშა
კორეის იმპერიის დროშა — კორეის იმპერიის (1897 — 1910 წლები) დროშა
ერთიანი კორეის დროშა — ერთიანი კორეის არაოფიციალური დროშა
ლუსტენაუ

ლუსტენაუ — ქალაქი ავსტრიაში, ფორარლბერგის ფედერალურ მხარეში, დორბირნის რაიონში. გაშენებულია მდინარე რაინზე, რომელსაც მიუყვება საზღვარი შვეიცარიასთან. მოსახლეობის რაოდენობის მხრივ (21 245 ადამიანი, 2011 წ), ლუსტენაუ ფორარლბერგის მეოთხე უდიდესი ქალაქია.

ლუსტენაუს სპორტის ხანგრძლივი და წარმატებული ისტორია გააჩნია. წარსულში განვითარებული იყო ქარგვის ინდუსტრია, დღეს კი იგი თანამედროვე ტექნოლოგიების ცენტრია.

1830 წლამდე, ლუსტენაუ დამოუკიდებელი საგრაფო იყო, ამის შემდეგ კი ის ავსტრიის ნაწილი ხდება.
მედლინგი

მედლინგი — ქალაქი ავსტრიაში, ქვემო ავსტრიის ფედერალურ მხარეში, ვენიდან 14 კმ-ით სამხრეთით.

ამ ადგილის პირველი დასახლებები ნეოლითის ხანით თარიღდება. დღეისათვის ქალაქს ძველი, მიმზიდველი იერი გააჩნია. ერთ დროს წარმოადგენდა ბაბენბერგების ოჯახის რეზიდენციას.

მედლინგი ქვემო ავსტრიის ინდუსტრიულ ზონაში მდებარეობს.